Amú, ma Ǹtondôbə, mə nə Zambá, mǎ mə bələ́ wɔ̄ ḿbɔ̄ ńnōmo woe mǎ mādzó nâ: "Tə wambáda, mǎ mə nə́ ǹka woe !" 14Tə wambáda, ǎ Yákɔb, tɔ o nə etúm ánā, ǎ Ísraɛ̂l tɔ anə́ ó nə̄ ńtwī ḿbim. Mǎ māka wa. Ebúg Ńtondôbə, ényɔ̄ ā kode wa, M̀fúfúbu yǎ Ísraɛ̂l. 15Tám yēn, matə́le wa anə́ m̀kpámáŋ bibag ǹtɛdə, a ngâ ai byə́ə̄m məsɔ̌ŋ bikie: wayi kɔ̌g miǹkǒl ai ányǎb myā. Wayi bɔ̌ miǹkǒl mīńtɔ̄g hə bivúlá. 16Wayi myá səgəzə, evúndu é ngábə́gə myá, yâkə yâtsam myá. Ńdɔ wa wǎyi tag ású Ńtondôbə, wayi fon ású Ḿfúfúbu yǎ Ísraɛ̂l. 17Bingóngɔ́l bí bod ai mim̀búbúá yā myádzə̄ŋ məndím á óyə̄m wáman kód ânyu ai ekódé, ma, Ǹtondôbə, mǎmēn mayi bɔ́ yalan, ma Zambá Ísraɛ̂l mə nə təge bɔ́ dzoge. 18Mayi kúlī áswē á miǹkǒl á yōb bitam á zāŋ mim̀bígílí; mayi vəŋan ńkōd sí étə̌tag mə́ndím, ǹkód ńnǎm kig məbóŋ mə́ áswé. 19Mayi tə́lē á ńkōd ǹnam asə́ŋ ai asie, aboe ai adzab, mayi bɛ á ńkōd sí ekug, angə̌g ai tɔmbɔ́, bísə eyɔŋ, 20nə́ bod bə́ yen, bə́ yə̌m fə, nə́ bə́ tsog, bə́ sǒŋ fə fǔfulu ḿból wɔ́ Ńtondôbə ó ngábɔ̄ dɔ́ M̀fúfúbu yǎ Ísraɛ̂l a bondé dɔ̄.